Charles Racquet

Charles Racquet (1598–1664) var en fransk organist og komponist.

 Liv og virke
Racquet ble født inn i en organistfamilie og fikk sin utdannelse av faren Balthasar (ca. 1575 – 1630).

Racquet virket i sin hjemby hele livet,  fra 1618 til 1656 som organist ved Notre Dame de Paris. Han ble etterfulgt av sønnen Jean Racquet som lenge fungerte som assisterende organist.  Charles Racquet var i tillegg organist for dronningmødrene Maria de' MediciHigginbottom, Grove. og Anna av Østerrike.

Charles Racquet var en fremragende organist og komponist innen den franske polyfone tradisjonen. Sannsynligvis skrev han et stort antall verk for orgel, men bare tolv salmer og en fantasi er bevart. Han korresponderte med musikkteoretikeren Marin Mersenne og komponisten/luttenisten Denis Gaultier, som skrev en tombeau til Racquets minne.  Gaultier kan ha vært hans elev, da Racquet var en respektert lærer. 1700-talls-forfatteren Jean-Benjamin La Borde beskrev Racquet som sin tids beste organist

 Referanser 

 Litteratur 
 Willi Apel, The History of Keyboard Music to 1700 (1972) Oversatt fra tysk av Hans Tischler. Indiana University Press. ISBN 0-253-21141-7. Original: Geschichte der Orgel- und Klaviermusik bis 1700, Bärenreiter-Verlag, Kassel
 Edward Higginbottom «Charles Racquet», Grove Music Online, red. L. Macy

 Eksterne lenker 
 Racquets fantasi spilt på orgel


Kategori:Barokkomponister
Kategori:Franske komponister